Dohoda o používaní zaručeného elektronického podpisu pri využívaní vybraných elektronických služieb v rámci colného konania a systému EMCS pri správe spotrebných daní

## Zmluvné strany

**Finančné riaditeľstvo SR**

Lazovná 63

974 01 Banská Bystrica

**Korešpondenčná adresa**: Mierová 23, 815 11 Bratislava

IČO: 42499500

štatutárny zástupca: **Ing. František Imrecze,** prezident finančnej správy

(ďalej len „poskytovateľ elektronických služieb“)

a

**Obchodné meno (meno a priezvisko)**

sídlo (bydlisko)

IČ DPH (IČO, RČ):

štatutárny zástupca: **Titul, meno a priezvisko, funkcia**

(ďalej len „používateľ elektronických služieb“).

**Článok 1**

**Vymedzenie pojmov**

Na účely tejto dohody sa rozumie:

1. **elektronickým procesom** činnosť v rámci colného konania a systému pre prepravu a monitorovanie tovarov podliehajúcich spotrebnej dani (ďalej len „systém EMCS pri správe spotrebných daní“), pri ktorej je umožnené nahradenie papierovej formy vybraných dokumentov ich elektronickou formou podpísanou zaručeným elektronickým podpisom (ďalej len „ZEP“),
2. **elektronickou komunikáciou** výmena informácií medzi používateľom elektronických služieb a finančnou správou ako poskytovateľom elektronických služieb v rámci elektronických procesov v rámci colného konania a systému EMCS pri správe spotrebných daní,
3. **informačným systémom Centrálny elektronický priečinok** (ďalej len „IS CEP“) informačný systém, ktorý poskytuje elektronické služby na zabezpečenie elektronickej komunikácie v súvislosti s dovozom, vývozom a tranzitom tovaru medzi colným územím Európskej únie a tretími štátmi na území Slovenskej republiky,
4. **elektronickou podateľňou Finančného riaditeľstva SR** počítačový systém, ktorý je súčasťou elektronického komunikačného rozhrania, zabezpečujúci príjem, odosielanie a základnú kontrolu vybraných elektronických dokumentov v rámci elektronickej komunikácie s používateľmi elektronických služieb.

**Článok 2**

**Predmet dohody**

Predmetom tejto dohody je určenie podmienok elektronickej komunikácie s použitím ZEP pri využívaní elektronických služieb v rámci colného konania a systému EMCS pri správe spotrebných daní. Rozsah poskytovaných služieb je uvedený v prílohe tejto dohody.

**Článok 3**

**Práva a povinnosti poskytovateľa elektronických služieb**

1. Poskytovateľ elektronických služieb je oprávnený:
2. určiť zoznam elektronických procesov, pri ktorých je umožnené nahradenie papierovej formy vybraných dokumentov ich elektronickou formou podpísanou ZEP,
3. požadovať, aby používateľ elektronických služieb dodržiaval všetky pravidlá na bezpečnú elektronickú komunikáciu.
4. Poskytovateľ elektronických služieb je povinný:
5. zabezpečiť ochranu osobných údajov používateľa elektronických služieb v súlade so zákonom č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.,
6. informovať používateľa elektronických služieb o prerušení a obnovení prevádzky poskytovaných elektronických služieb,
7. informovať používateľa elektronických služieb o všetkých zmenách týkajúcich sa uplatňovania tejto dohody.

**Článok 4**

**Práva a povinnosti používateľa elektronických služieb**

1. Používateľ elektronických služieb je oprávnený:
2. využívať elektronické služby uvedené v prílohe tejto dohody - *Technické parametre elektronickej komunikácie*, v časti *B.1. – Rozsah využívaných služieb* a používať pritom elektronickú komunikáciu,
3. požadovať informácie od poskytovateľa elektronických služieb, ktoré sa týkajú podmienok uplatňovania tejto dohody.
4. Používateľ elektronických služieb je povinný:
5. pri elektronickej komunikácii s poskytovateľom elektronických služieb používať pridelené evidenčné číslo, ktoré je uvedené v časti E prílohy tejto dohody - *Technické parametre elektronickej komunikácie*,
6. podávať elektronické dokumenty prostredníctvom elektronickej podateľne Finančného riaditeľstva SR,
7. dodržiavať pravidlá elektronickej komunikácie (komunikačné scenáre a technickú špecifikáciu) určené poskytovateľom elektronických služieb,
8. dodržiavať všetky zásady bezpečnej elektronickej komunikácie,
9. oznámiť bezodkladne poskytovateľovi elektronických služieb všetky zmeny týkajúce sa skutočností uvedených v tejto dohode.

**Článok 5**

**Záverečné ustanovenia**

1. Táto dohoda sa uzatvára na dobu neurčitú.
2. Táto dohoda nadobúda platnosť a účinnosť dňom podpisu obidvoma zmluvnými stranami.
3. Túto dohodu vrátane jej príloh možno meniť a dopĺňať formou písomných dodatkov podpísaných obidvoma zmluvnými stranami alebo formou písomných žiadostí o zmenu alebo žiadostí o doplnenie technických parametrov v elektronickej komunikácii pre elektronické služby, podpísaných zo strany používateľa elektronických služieb štatutárnym zástupcom alebo osobou určenou na podávanie žiadosti o zmenu a žiadosti o doplnenie technických parametrov, ktoré budú tvoriť neoddeliteľnú súčasť dohody.
4. Odobratie/pridanie oprávnenia používať vybrané elektronické služby oprávnenej osobe zastupujúcej používateľa elektronických služieb oznámi používateľ elektronických služieb poskytovateľovi elektronických služieb podľa podmienok uvedených v žiadosti. Na tento úkon bude použité tlačivo „*Žiadosť o zmenu v technických parametroch elektronickej komunikácie pre elektronické služby*“, ktoré je dostupné na internetovej stránke Finančného riaditeľstva SR[[1]](#footnote-1) v časti „Elektronická komunikácia“.
5. Nahlásenie nového zástupcu subjektu ako oprávnenej osoby, doplnenie novej služby alebo doplnenie/zrušenie oprávnenia osobe určenej na podávanie žiadosti o zmenu a žiadosti o doplnenie technických parametrov elektronickej komunikácie používateľ elektronických služieb doručí poskytovateľovi elektronických služieb podľa podmienok uvedených v žiadosti. Na tento úkon bude použité tlačivo „*Žiadosť o doplnenie technických parametrov elektronickej komunikácie pre elektronické služby*“, ktoré je dostupné na internetovej stránke Finančného riaditeľstva SR1 v časti „Elektronická komunikácia“.
6. Táto dohoda môže skončiť písomnou dohodou zmluvných strán alebo výpoveďou zo strany používateľa elektronických služieb. Výpovedná lehota je jeden mesiac a začína plynúť od prvého dňa kalendárneho mesiaca nasledujúceho po doručení výpovede druhej zmluvnej strane.
7. Poskytovateľ elektronických služieb je zároveň oprávnený vypovedať túto dohodu bez výpovednej lehoty, ak používateľ elektronických služieb opakovane alebo závažným spôsobom poruší podmienky stanovené v tejto dohode.
8. Používateľ elektronických služieb, ktorý je fyzickou osobou, súhlasí so spracúvaním svojich osobných údajov poskytovateľom elektronických služieb v jeho informačných systémoch v zmysle zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.
9. V prípade, ak je niektorú z elektronických služieb uvedených v prílohe tejto dohody možné využívať prostredníctvom IS CEP, je používateľ elektronických služieb povinný elektronicky komunikovať prostredníctvom IS CEP.[[2]](#footnote-2) Zoznam poskytovaných elektronických služieb prostredníctvom IS CEP sa zverejňuje na webovom sídle IS CEP.
10. Táto dohoda je vyhotovená v dvoch rovnopisoch. Každá zo zmluvných strán dostane jedno vyhotovenie.
11. Zmluvné strany si dohodu prečítali, s jej obsahom súhlasia a na znak súhlasu ju potvrdzujú vlastnoručnými podpismi.
12. Neoddeliteľnou súčasťou tejto dohody je príloha „*Technické parametre elektronickej komunikácie*“.

|  |  |
| --- | --- |
| Používateľ elektronických služieb: |  Poskytovateľ elektronických služieb: |
| V \_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_ |  V Bratislave dňa \_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(Titul, meno a priezvisko)[[3]](#footnote-3)** (funkcia) |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**(Titul, meno a priezvisko)**(funkcia) |

1. www.financnasprava.sk. [↑](#footnote-ref-1)
2. 2 § 4 ods. 1 zákona č. 214/2014 Z. z. o správe, prevádzke a používaní informačného systému Centrálny elektronický priečinok pri dovoze, vývoze a tranzite tovaru a o doplnení zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente). [↑](#footnote-ref-2)
3. Uveďte titul, meno a priezvisko štatutárneho(ných) zástupcu(cov) a podpis. [↑](#footnote-ref-3)